ฮั่งเส็งปิดเพิ่ม 98.24 จุด ตามตลาดหุ้นสหรัฐ
ฮั่งเส็งปิดเพิ่ม 98.24 จุด ตามตลาดหุ้นสหรัฐ
2 มิ.ย. 2559

ดัชนีฮั่งเส็งตลาดหุ้นฮ่องกงปิดบวกในวันนี้ โดยดัชนีฮั่งเส็งเพิ่มขึ้น 98.24 จุด หรือ 0.47% ปิดวันนี้ที่ 20,859.22 จุด ตามทิศทางตลาดหุ้นสหรัฐ ขณะที่นักลงทุนยังคงจับตาดูข้อมูลเศรษฐกิจสหรัฐที่จะมีการเปิดเผยสัปดาห์นี้ เพื่อประเมินแนวโน้มการขึ้นดอกเบี้ยของเฟด
ทั้งนี้ สหรัฐจะเปิดเผยข้อมูลเศรษฐกิจหลายรายการในคืนนี้ตามเวลาไทย ได้แก่  ตัวเลขจ้างงานเดือนเม.ย.จาก ADP, จำนวนผู้ขอรับสวัสดิการว่างงานรายสัปดาห์ และดัชนีภาวะธุรกิจนิวยอร์กเดือนพ.ค.จากสถาบันจัดการด้านอุปทานของสหรัฐ (ISM)